ინგაპირკა
ინგაპირკა (ესპ. Ingapirca: კეჩუა ენაზე Inkapirka, ინკების კედელი) – არქეოლოგიური კომპლექსი ეკვადორის კანიარის პროვინციაში. მდებარეობს ზღვის დონიდან 3120 მეტრ სიმაღლეზე ქალაქ კუენკასთან ახლოს. ციხესიმაგრე ააშენეს კანიარის ტომის ხალხმა, თუმცა მოგვიანებით დაიპყრეს ინკებმა. სწორედ აქედან მიიღო სახელი მთელმა კომპლექსმაც, კეჩუა ენაზე Inkapirka ნიშნავს ინკების კედელს.